รู้สึกเหมือนมีอะไรเคลื่อนไหวในท้องช่วงใต้ลิ่นปี่ และค่อนไปทางขวาใต้ชายโครง มีอาการแน่นๆใต้ลิ้นปี่ด้วยค่ะ เกิดจากอะไรคะ ไม่ได้ตั้งครรภ์นะคะ
สวัสดีค่ะงานอาการรู้สึกเหมือนมีอะไรเคลื่อนไหวในท้อง ตรงช่วงใต้ลิ้นปี่ แน่นร้าวไปชายโครง อาจเกิดมาจากโรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหารโรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้ โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย หรือโรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากการตั้งครรภ์มักไม่ได้มีอาการจุกแน่นอะไรในช่วงแรกอยู่แล้ว ช่วงแรกมักจะไม่มีอาการอะไร บางคนอาจมีแพ้ท้องคือคลื่นไส้ อาเจียนตอนเช้า แต่ไม่ใช่อาการจำเพาะ จำเป็นต้องยืนยันการตั้งครรภ์ให้แน่ชัดด้วยชุดตรวจครรภ์ทางปัสสาวะหรือตรวจทางเลือด ให้ผลบวกได้ตั้งแต่ 10-14 วันหลังมีการปฏิสนธิในเบื้องต้น ดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนักสังเกตอาการ ถ้าไม่ดีขึ้นเลย ปวดมากขึ้นเรื่อยๆ ลุกลาม เจ็บเยอะ ร้าวไปหลายบริเวณ มีคลื่นไส้ อาเจียนเยอะ ควรไปพบแพทย์